《满江红》
宋代·佚名

雪意垂垂，算天为、风流酝酿。便催得、蕊宫仙子，队移仙仗。

明月珠连湘浦合，清风佩过秦楼响。带天香、郁郁碾云軿，通宵降。

温玉枕，销金帐。花烛下，狨毡上。这英才美貌，一双不枉。

鸾凤镜明栖彩翼，鸳鸯被阔翻新浪。祝君莫学画眉痴，如张敞。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。